open-index/open-wikipedia-markdown huggingface dataset:
Αντόν Ντέλβιγκ

Ο βαρώνος **Αντόν Αντόνοβιτς Ντέλβιγκ** (ρωσική γραφή: **Антон Антонович Дельвиг**, προφορά στα ρωσικά σύμφωνα με το ΔΦΑ [ɐnˈton ɐnˈtonəvʲɪtɕ ˈdʲelʲvʲɪk]), (17 Αυγούστου (6 Αυγούστου με το γρηγοριανό ημερολόγιο)  1798 – 26 Ιανουαρίου (14 Ιανουαρίου) 1831), υπήρξε Ρώσος ποιητής και δημοσιογράφος (κριτικός λογοτεχνίας) και στενός φίλος του Αλεξάντρ Πούσκιν.

## Βιογραφία
Ήταν ευγενής βαλτικής καταγωγής. Φοίτησε στο Αυτοκρατορικό Λύκειο του Τσάρκογιε Σελό μαζί με τον Πούσκιν και τον έτερο κοινό καλό τους φίλο Βίλχελμ Κάρλοβιτς Κύχελμπέκερ.

Στην ποίησή του ο Ντέλβιγκ χαρακτηριζόταν από την προσήλωσή του στο Νεοκλασικισμό. Ενδιαφέρθηκε επίσης για τη ρωσική παράδοση και έγραψε πολλά ποιήματα μιμούμενος τα παραδοσιακά ρώσικα τραγούδια.

Ως δημοσιογράφος και κριτικός λογοτεχνίας, εξέδιδε το περιοδικό *Βόρεια Άνθη* (Северные цветки-σιέβιερνυγιε τσβιετκί [ˈsʲevʲɪrnɪjɪ t͡svʲɪˈtkʲi]) (1825-1831), ενώ το διάστημα 1830-31 εξέδιδε μαζί με τον Πούσκιν τη *Λογοτεχνική Εφημερίδα* (Литературная газета-λιτιρατούρναγια γκαζιέτα ΔΦΑ [lʲɪtʲɪrɐˈturnəjə gɐˈzʲetə]).

Απεβίωσε το 1831 σε ηλικία 32 ετών από ασθένεια στους πνεύμονες.

## Παραπομπές

## Πηγές
*Ιστορία του Ευρωπαϊκού Πνεύματος του Παναγιώτη Κανελλόπουλου

Κατηγορία:Ρώσοι ποιητές
Κατηγορία:Ρώσοι δημοσιογράφοι
Κατηγορία:Κριτικοί της λογοτεχνίας
Θεολόγος (αποσαφήνιση)

Το όνομα **Θεολόγος** μπορεί να αναφέρεται:
*Στον διδάσκαλο της Θεολογίας

Στους παρακάτω οικισμούς της Ελλάδας
*Θεολόγος Εύβοιας
*Θεολόγος Θάσου
*Θεολόγος Λασιθίου
*Θεολόγος Ρόδου
*Θεολόγος Φθιώτιδας

Θεολογος
Έλος (αποσαφήνιση)

Με το όνομα **Έλος** αναφέρονται:
*έλος, υγρότοπος με ρηχά λιμνάζοντα νερά

Τα παρακάτω τοπωνύμια:
*Έλος (αρχαία πόλη), αρχαία πόλη της Λακωνίας
*Έλος Λακωνίας, χωριό του νομού Λακωνίας, έδρα του Δήμου Έλους
*Έλος Χανίων, χωριό του νομού Χανίων, έδρα του Δήμου Ιναχωρίου

Κατηγορία:Αποσαφηνίσεις ελληνικών τοπωνυμίων
Σαπινδώδη

[thumb|190px|Το ''[Χλωρόξυλον η σβιτένια* (*Chloroxylon swietenia*) από τα [[Ρυτοειδή]]]]
*'Σαπινδώδη*' (*Sapindales*) είναι το [[βοτανικό όνομα]] για μια τάξη [[Αγγειόσπερμα|Αγγειόσπερμων]]. Γνωστά μέλη των Σαπινδωδών είναι τα [[εσπεριδοειδή]], το [[σφεντάμι]] και η [[ιπποκαστανιά]], το *Λίτσι το κινεζικό*  *(Litchi chinensis)* και το [[ραμπουτάν]] (*Νεφέλιον το αρκτειοειδές* - *Nephelium lappaceum*), τo [[μάνγκο]], η [[φιστικιά]] και το [[κάσιους]], το [[λιβάνι]] και η [[σμύρνα]], τo [[μαόνι]] και η *Αζαντίραχτα η ινδική* (*Azadirachta indica'').

Το σύστημα APG II του 2003 το περιλαμβάνει στον κλάδο Ροδίδες, στα ευδικοτυλήδονα) περιλαμβάνοντας τις ακόλουθες οικογένειες:
*Ανακαρδιοειδή (Anacardiaceae) (περιλαμβάνει τα μάνγκο, φιστικιά, κάσιους)
*Biebersteiniaceae
*Burseraceae
*Kirkiaceae
*Meliaceae (περιλαμβάνει το μαόνι)
*Nitrariaceae (+ Peganaceae και Tetradiclidaceae)
*Ρυτοειδή (Rutaceae) (περιλαμβάνει τα εσπεριδοειδή)
*Σαπινδοειδή (Sapindaceae) (περιλαμβάνει σφεντάμι, ιπποκαστανιά)
*Simaroubaceae

(με "+ ..." = προαιρετικό διαχωριστικό της προηγούμενης οικογένειας)

Το σύστημα Cronquist του 1981 χρησιμοποίησε μια κάπως διαφορετική περιγραφή, περιλαμβανομένων των ακόλουθων οικογενειών:
*Staphyleaceae
*Melianthaceae
*Bretschneideraceae
*Akaniaceae
*Σαπινδοειδή (Sapindaceae)
*Ιπποκαστανοειδή (Hippocastanaceae)
*Σφενδαμνοειδή (Aceraceae)
*Burseraceae
*Ανακαρδιοειδή (Anacardiaceae)
*Julianiaceae
*Simaroubaceae
*Cneoraceae
*Meliaceae
*Ρυτοειδή (Rutaceae)
*Zygophyllaceae

Η διαφορά με το σύστημα APG II δεν είναι τόσο μεγάλη όσο μπορεί να εμφανίζεται, καθώς τα φυτά στις οικογένειες Aceraceae και Hippocastanaceae παραμένουν σε αυτήν την τάξη στο APG II (και τα δύο περιλαμβάνονται στην οικογένεια Sapindaceae). Τα είδη που τώρα αποτελούν την οικογένεια Nitrariaceae στο APG II επίσης ανήκαν σε αυτήν την τάξη στο σύστημα Cronquist ως μέρος της οικογένειας Zygophyllaceae, ενώ αυτά στην οικογένεια Kirkiaceae ήταν παρόντα ως μέρος της οικογένειας Simaroubaceae.

## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Σαπινδώδων σύμφωνα με το σύστημα APG IV (2016).
 

## Παραπομπές


## Εξωτερικοί σύνδεσμοι
*
Λευκή Θάλασσα

**Λευκή Θάλασσα** (, Μπιέλαγιε Μόριε, καρελικά και ), ονομάζεται η θάλασσα νότια της Θάλασσας Μπάρεντς, στις βορειοδυτικές παγωμένες ακτές της Ρωσίας. Περιβάλλεται από την Καρελία στα δυτικά, τη χερσόνησο Κόλα στον Βορρά, με το λιμάνι του Μούρμανσκ, και τη χερσόνησο Κάνιν στα βορειανατολικά. Τα χωρικά ύδατα της Λευκής Θάλασσας ανήκουν εξ ολοκλήρου στη Ρωσία και θεωρούνται τμήμα των εσωτερικών υδάτων της. Διοικητικά διαιρείται μεταξύ των περιφερειών Αρχάγγελσκ, Μούρμανσκ και της Δημοκρατίας της Καρελίας. Το κύριο λιμάνι της είναι το Αρχάγγελσκ και ενώνεται με τη Βαλτική Θάλασσα με το Κανάλι της Λευκής Θάλασσας.

## Γεωγραφία
Ο Διεθνής Υδρογραφικός Οργανισμός ορίζει το βόρειο όριο της Λευκής θάλασσας μία γραμμή από το Σβιάτοϊ Νος (στις ακτές του Μούρμανσκ, 39°47' Α) έως το ακρωτήριο Κάνιν

Η επιφάνειά της θάλασσας είναι περίπου 90.000 τ.χλμ. με μέσο βάθος τα 60 μέτρα. Υπάρχουν τέσσερις κύριοι κόλποι στη Λευκή Θάλασσα και ένα μακρόστενο στενό το οποίο ονομάζεται «γκόρλο» (ρωσικά: Горло, που σημαίνει "λαιμός"). Ο κόλπος Κανταλάκσα βρίσκεται στο δυτικό τμήμα της Λευκής Θάλασσας και σε αυτόν βρίσκεται το βαθύτερο σημείο της θάλασσας, φτάνοντας τα 340 μέτρα. Νότια βρίσκεται ο κόλπος Ονέγκα στον οποίο εκβάλλει ο ποταμός Ονέγκα. Στα νοτιοανατολικά, βρίσκεται ο κόλπος Ντβινά στον οποίο εκβάλλει ο ομώνυμος ποταμός και βρίσκεται και το λιμάνι του Αρχάγγελσκ. Στην ανατολική πλευρά του «γκόρλο», απέναντι από τη χερσόνησο Κόλα, βρίσκεται ο κόλπος Μέζεν στον οποίο εκβάλλει ο ομώνυμος ποταμός και ο ποταμός Κουλόι. Η Λευκή Θάλασσα περιέχει ένα μεγάλο αριθμό νησιών, αλλά τα περισσότερα από αυτά είναι μικρά. Η κύρια ομάδα νησιών είναι τα νησιά Σολοβέτσκι, που βρίσκονται σχεδόν στη μέση της θάλασσας, κοντά στην είσοδο του κόλπου Ονέγκα.

## Παραπομπές


## Εξωτερικοί σύνδεσμοι
* Λευκή Θάλασσα, Μεγάλη Σοβιετική Εγκυκλοπαίδεια 
* Λευκή Θάλασσα, Εγκυκλοπαίδεια Μπριτάνικα 

Λευκη
Κατηγορία:Αρκτικός Ωκεανός
Κατηγορία:Θάλασσες της Ρωσίας
World Rally Championship 2010 (βιντεοπαιχνίδι)

To **WRC: FIA World Rally Championship** είναι βιντεοπαιχνίδι και ανήκει στην κατηγορία *Racing Games*. Δηλαδή, στην κατηγορία αγώνων. Το παιχνίδι αυτό είναι το έκτο σε σειρά παιχνίδι μετά από πέντε χρόνια (2005) όπου κυκλοφόρησε το . 
Η Εταιρία που ανέλαβε το παιχνίδι αυτό είναι η ιταλική Milestone, όπου είναι γνωστή για τα παιχνίδια Racing. Το παιχνίδι θα διαθέτει γραφικά νέας γενιάς ενώ τα τρακαρίσματα είναι τόσο λεπτομερή, που μοιάζουν σαν αληθινά αυτοκίνητα παρ'όλα αυτα τα γραφικά διαφέρουν ανάλογα την κονσόλα. Στο WRC χωρίζονται σε τρεις κατηγορίες, Το **WRC** , το **SWRC** και το **PWRC**. Οι πίστες θα είναι 13 εκ των προτέρων η κάθε μια θα ξεκλειδώνεται κατά τη διάρκεια που παίζετε στο Career Mode. Ο Δίσκος θα βγει αποκλειστικά μόνο στην Ευρώπη και η ημερομηνία κυκλοφορίας είναι 8 Οκτωβρίου 2010. 

Τέλος, εκτός από τις τρεις κατηγορίες που αναφέραμε θα υπάρχουν και αυτοκίνητα-αντίκες που υπήρχαν στη δεκαετία του 1980. Την ανάπτυξη ανέλαβε η επίσης ιταλική Black Bean Games. Το παιχνίδι θα βγήκε για τις κονσόλες **PS3**, **PC** και **Xbox 360**

## Πηγές

*  Η Επίσημη Ιστοσελίδα του WRC Video Game

Κατηγορία:Βιντεοπαιχνίδια του 2010
Κατηγορία:Βιντεοπαιχνίδια του Nintendo 3DS
Κατηγορία:Βιντεοπαιχνίδια ανεπτυγμένα στην Ιταλία
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια τοποθετημένα στη Γαλλία
Κατηγορία:Βιντεοπαιχνίδια τοποθετημένα στη Γερμανία
Κατηγορία:Βιντεοπαιχνίδια τοποθετημένα στην Ιαπωνία
Κατηγορία:Βιντεοπαιχνίδια τοποθετημένα στο Μεξικό
Κατηγορία:Βιντεοπαιχνίδια τοποθετημένα στη Νέα Ζηλανδία
Κατηγορία:Βιντεοπαιχνίδια τοποθετημένα στην Ισπανία
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox 360
Επαρχία Πειραιώς

Η **Επαρχία Πειραιώς** ήταν επαρχία του Νομού Πειραιώς και με την κατάργηση του, του Νομού Αττικής. Συστάθηκε το 1964 και περιέλαβε τους Δήμους Πειραιώς, Νικαίας, Κορυδαλλού, Κερατσινίου και Νέου Φαλήρου, τις Κοινότητες Δραπετσώνος, Περάματος και Αγίου Ιωάννου Ρέντη, που αποσπάστηκαν από την Επαρχία Αττικής, καθώς και της νήσου Σαλαμίνας που αποσπάστηκε από την Επαρχία Μεγαρίδος. Η νεοσύστατη επαρχία εντάχθηκε στον επίσης νεοσύστατο Νομό Πειραιώς, ο οποίος συμπεριέλαβε τις Επαρχίες Τροιζηνίας, Αιγίνης, Ύδρας και Κυθήρων.  Η Επαρχία Πειραιώς εντάχθηκε στον νόμο Αττικής με την κατάργηση του νομού Πειραιώς το 1972 και διατηρήθηκε αμετάβλητη στη συνέχεια, μέχρι την κατάργησή της το 1997 με την εφαρμογή του σχεδίου Καποδίστριας.

## Παραπομπές


Αττικής
Mastercastle

Οι **Mastercastle** είναι heavy metal μουσικό συγκρότημα από την Ιταλία που δημιουργήθηκε το 2008 από τον κιθαρίστα Pier Gonella και την τραγουδίστρια Giorgia Gueglio.

## Ιστορία
μικρογραφία|αριστερά|Το λογότυπο των Mastercastle.
Οι Pier Gonella και Giorgia Gueglio ήταν σε αρκετές μπάντες κατά το παρελθόν και θέλησαν να δοκιμάσουν κάτι διαφορετικό. Κανένα συγκεκριμένο μουσικό είδος δεν επιλέχθηκε, αλλά έμφαση δόθηκε στην παραγωγή μουσικής με φυσικό τρόπο.

Οι δυο τους έγραψαν αρκετά τραγούδια και ηχογράφησαν ένα promo, αποτελούμενο από τέσσερα κομμάτια, ώστε να κερδίσουν το ενδιαφέρον κάποιας εταιρίας. Παράλληλα με όλα αυτά το line-up ολοκληρώθηκε από τον drummer Alessandro Bissa (aka Bix) και τον μπασίστα Steve Vawamas. Η είσοδός τους στην μπάντα άλλαξε το αρχικό project, μετατρέποντάς το σε κανονική μπάντα. Έπειτα, υιοθέτησαν το όνομα Mastercastle.

Τον Ιούλιο του 2008 έστειλαν το demo τους στη Lion Music, η οποία ανταποκρίθηκε και κυκλοφόρησε το ντεμπούτο τους *The Phoenix*, στις 17 Απριλίου του 2009. Το album έγινε θερμά αποδεκτό παγκοσμίως, οπότε η μπάντα ξεκίνησε αμέσως τη συγγραφή νέου υλικού για την επόμενη δουλειά τους. Ένα νέο demo με τέσσερα κομμάτια στάλθηκε στη Lion Music και έτσι έκλεισαν μια συμφωνία εκ νέου.  Με την εμπειρία του προηγούμενού τους album, η μπάντα δούλεψε καλύτερα από πριν και παρήγαγε 12 κομμάτια (2 instrumental). Το άλμπουμ *[[Last Desire]]* κυκλοφόρησε από τη Lion Music στις 18 Ιουνίου του 2010.

## Δισκογραφία
* *[[The Phoenix]]* (2009)
* *[[Last Desire]]* (2010)
* *[[Dangerous Diamonds]]* (2011)
* *[[On Fire]]* (2013)

## Παραπομπές


## Εξωτερικοί σύνδεσμοι

* Επίσημη ιστοσελίδα
* Mastercastle στο Myspace
* Giorgia Gueglio στο Myspace
* Pier Gonella στο Myspace

Κατηγορία:Ιταλικά heavy metal συγκροτήματα
Πιοτρ Βιάζεμσκι

Ο **Πιοτρ Αντρέγεβιτς Βιάζεμσκι** (ρωσική γραφή: **Пётр Андреевич Вяземский**, προφορά στα ρωσικά: *Πιοτρ Αντριέγιεβιτς Βιάζιεμσκιι*), (23 Ιουλίου 1792 – 22 Νοεμβρίου 1878), ήταν Ρώσος ποιητής, μεταφραστής, κριτικός λογοτεχνίας και υψηλός αξιωματούχος της Ρωσικής Αυτοκρατορίας.

## Βιογραφία
Γεννημένος σε παλιά οικογένεια ευγενών, τους Βιάζεμσκι, απόγονους της δυναστείας των Ρουρικιδών βασιλέων και ενός Ιρλανδού αριστοκράτη, δέχεται νωρίς πλήγμα στη ζωή του με το θάνατο του πατέρα του, πρίγκιπα Αντρέ Ιβάνοβιτς Βιάζεμσκι, το 1807. Η οικογένειά του είχε λαμπρή θέση στην αριστοκρατία της Αγίας Πετρούπολης. 

Η αδελφή του Εκατερίνα, γίνεται σύζυγος του Νικολάι Μιχάιλοβιτς Καραμζίν. Ο Καραμζίν τον εισάγει στους μοσχοβίτικους λογοτεχνικούς κύκλους. Αργότερα πολεμά ως νεαρός αξιωματικός του τσαρικού στρατού στους ναπολεόντειους πολέμους εναντίον των γαλλικών στρατιών. Μετά το τέλος των πολέμων κριτικάρει τον Λέοντα Τολστόι για την περιγραφή που κάνει στο έργο *Πόλεμος και Ειρήνη* της μάχης της Μόσχας και εμπλέκεται σε χρόνια λογοτεχνική και ιστοριογραφική διαμάχη με το μεγάλο συγγραφέα.

Ξεκίνησε την πολιτική του καριέρα στη Βαρσοβία, το 1819, όπου συμμετείχε στην Πολωνική Δίαιτα (Κοινοβούλιο).

## Παραπομπές


Κατηγορία:Ρώσοι ποιητές
Γραμμή Μόργκαν

Η **Γραμμή Μόργκαν** ήταν διεθνώς αναγνωρισμένη προσωρινή συνοριακή γραμμή μεταξύ των συμμαχικών δυνάμεων κατοχής, της περιοχής Ιουλιανής Βενετίας (περιοχή της Τεργέστης) της ΒΑ. Ιταλίας και της Σοσιαλιστικής Ομοσπονδιακής Δημοκρατίας της Γιουγκοσλαβίας. Η γραμμή αυτή συνομολογήθηκε στις 10 Ιουνίου του 1945, μετά τη λήξη του Β΄ Παγκοσμίου Πολέμου. Το όνομά της οφειλόταν στον Άγγλο στρατηγό Γουΐλιαμ Μόργκαν που την οριοθέτησε. 
 
Το μήκος της ήταν περίπου 70 μίλια. Ξεκινούσε από νότια της Τεργέστης και κατέληγε βόρεια στα Ιταλο-Αυστριακά σύνορα. Συνέπεια αυτής της οριοθέτησης ήταν να χωριστεί η ευρύτερη περιοχή της Τεργέστης σε δύο τομείς – ζώνες, στη ζώνη Α, που περιήλθε στη συμμαχική κατοχή και στη ζώνη Β, που περιήλθε στη Γιουγκοσλαβία.

Τελικά η γραμμή Μόργκαν έπαψε να ισχύει στις 15 Σεπτεμβρίου 1947, με την Συνθήκη Ειρήνης των Παρισίων (1947), που τέθηκε σε ισχύ και η οποία δημιούργησε το Ελεύθερο έδαφος της Τεργέστης, διατηρώντας τις δύο ζώνες Α και Β, το οποίο και τέθηκε υπό την αιγίδα του ΟΗΕ.

Κατηγορία:Διεθνές Δίκαιο
Κατηγορία:Ιστορία της Ιταλίας κατά τον Β΄ Παγκόσμιο Πόλεμο
Κατηγορία:Ιστορία της Γιουγκοσλαβίας
Κατηγορία:Τεργέστη
Κατηγορία:Επακόλουθα του Β΄ Παγκοσμίου Πολέμου
Ελεούσα

Η **Ελεούσα** αποτελεί προσωνυμία - προσαγόρευση της Παναγίας, ανάλογη με άλλες όπως Παρηγορήτισσα, κ.λπ. Η προσωνυμία *ελεούσα* αποδίδεται με τη σημασία της μεσιτεύουσας στον Ιησού Χριστό για θεία ευσπλαχνία. Η προσωνυμία αυτή φέρεται να επηρέασε σε μεγάλο βαθμό τη βυζαντινή αλλά και τη μεταβυζαντινή τέχνη της αγιογραφίας, όπου συναντάται ο εικονογραφικός τύπος της Παναγίας Ελεούσας ή Γλυκοφιλούσας. Πολλές Ιερές Μονές, χωριά αλλά και νησιά του ελληνικού χώρου φέρουν την ονομασία αυτή όπως:

**Μονές**

* Η Ιερά Μονή Ζωοδόχου Πηγής Αιτωλίας,
* Η Ιερά Μονή Ελεούσας Ηλείας,
* Η Ιερά Μονή Γιουμάτων στη νησίδα της λίμνης των Ιωαννίνων,
* Η Ιερά Μονή Ελεούσας Πατρών.
**Χωριά**
* Ελεούσα Άρτας, χωριό της Άρτας,
* Ελεούσα Θεσσαλονίκης, χωριό της Θεσσαλονίκης,
* Ελεούσα Ιωαννίνων, χωριό των Ιωαννίνων,
* Ελεούσα Ρόδου, χωριό της Ρόδου.
**Νησιά**
* Ελεούσα ή Μεγάλη Λαγούσα, νησάκι ανάμεσα στη Σαλαμίνα και την Αίγινα που που ανήκει στο σύμπλεγμα των Διαπορίων νησιών
* Ελεούσα, ακατοίκητο νησάκι απέναντι από την Ανάβυσσο Αττικής

Κατηγορία:Παναγία
Κατηγορία:Θρησκευτικές επικλήσεις
Κατηγορία:Αποσαφηνίσεις ελληνικών τοπωνυμίων
Last Desire

Το ***Last Desire*** είναι άλμπουμ του συγκροτήματος Mastercastle που κυκλοφόρησε το 2010.

## Ηχογράφηση

Η ηχογράφηση του άλμπουμ έγινε από την *Lion Music* στο διάστημα Δεκεμβρίου 2009 - Ιανουαρίου 2010 στα Quake Sound Studios, στο Γένοβα της Ιταλία.

## Λίστα τραγουδιών
# "Event Horizon" - 04:08
# "Misr" - 04:55
# "Wild Spell" - 05:01
# "Last Desire" - 03:59
# "Away" - 04:07
# "Space Trip" - 04:53
# "Jade Star" - 04:40
# "Great Heaven's Climb" - 05:24
# "Cat-house" - 04:54
# "Toxie Radd" - 04:49
# "La Serenissima" - 03:15
# "Scarlett" - 04:31

## Εξωτερικοί σύνδεσμοι
* Επίσημη ιστοσελίδα

Κατηγορία:Δισκογραφία των Mastercastle
Κατηγορία:Άλμπουμ του 2010
Φρειδερίκος Α΄ της Άνω Λωρραίνης

Ο **Φρειδερίκος Α΄ της Άνω Λωρραίνης** (*Frédéric Ier de Lorraine*, περ. 912 - 978) από τον Οίκο του Αρντέν-Μπαρ ήταν κόμης του Μπάρ και δούκας της Άνω Λωρραίνης, γιος του Βίγκερικ της Λοθαριγγίας κόμη του Μπιτζώ με καταγωγή σε βαθμό έκτης γενεάς από τον Καρλομάγνο και της Κουνιγκούντας της Γαλλίας. 

Νυμφεύτηκε το 954 την Βεατρίκη, κόρη του Ούγου του μέγα κόμη των Παρισίων και δέχθηκε ως προίκα περιοχές του αββαείου του Σαιν-Ντενί στην Λωρραίνη. Αντάλλαξε περιοχές με την επισκοπή του Τουλ και ίδρυσε την κομητεία του Μπαρ, έτσι έγινε γενάρχης του Οίκου των Αρδεννών–Μπαρ, δευτερεύοντος κλάδου του Οίκου των Αρδεννών. Το δουκάτο της Λωρραίνης διοικούσε εκείνη την εποχή ο Μπρούνο επίσκοπος της Κολωνίας, αδελφός του αυτοκράτορα Όθωνα, ο οποίος το 959 το μοίρασε σε δύο μαργραβίες· ο Φρειδερίκος Α΄ έγινε μαργράβος στην Άνω Λωρραίνη και ο ανιψιός του Γοδεφρείδος Α΄ στην Κάτω ΛΩρραίνη. Μετά τον θάνατο του Μπρούνο το 977, οι δύο μαργράβοι έγιναν ανεξάρτητοι δούκες.

## Οικογένεια

Με την σύζυγο του Βεατρίκη των Ροβερτιδών, κόρη του Ούγου του *μεγάλου*, δούκα των Φράγκων, απέκτησε:

* Αντάλμπερο Β΄ 958-1005, επίσκοπος του Βερντέν και του Μετς.
* Θεοδώριχος Α΄ 965-1026/27, δούκας της Άνω Λωρραίνης.
* Ίντα 970-1026, παντρεύτηκε τον Ράντμποτ κόμη του Χάπσμπουρκ. Ο Ράντμποτ έκτισε το κάστρο Χάπσμπουρκ και είναι ο γενάρχης των Αψβούργων. 

## Παραπομπές σε πηγές


Κατηγορία:Δούκες της Λωρραίνης
Κατηγορία:Οίκος του Αρντέν
Βαρούνα

thumb|right|280px|Ο Βαρούνα επί της Μακάρας

Ο **Βαρούνα** είναι μία από τις μεγαλύτερες θεότητες του Βεδικού Πανθέου. Θεωρείται ο σημαντικότερος θεός των Ασούρα ή Αντίτια. Είναι ο κυβερνήτης του Ουράνιου βασιλείου, "Βασιλεύς και Θεός", των θαλασσών και των ωκεανών, υπέρτατος φύλακας της ηθικής τάξης (νόμου) του σύμπαντος κόσμου, παντογνώστης και μέγας κριτής των ανθρωπίνων πράξεων. Συνήθως εμφανίζεται να κρατάει δίχτυ και να ιππεύει το θαλάσσιο τέρας, τη Μακάρα.

## Στοιχεία
Το όνομα του Βαρούνα αναφέρεται σε χεττιτικό διπλωματικό έγγραφο του 1380 π.Χ., το οποίο διασώθηκε σε αντίγραφα γραμμένα στην ακκαδική γλώσσα που ανευρέθηκαν το 1906 στα ερείπια της αρχαίας Χαττούσα, στο σημερινό Μπογάζκιοϊ της Τουρκίας. Σε αυτό το έγγραφο, το οποίο συντάχτηκε από τα βασίλεια των Χετταίων και των Μιταννί, λαμβάνονται από τους συμβαλλόμενους βασιλιάδες όρκοι σε μια σειρά από ινδοάριους θεούς στους οποίους συγκατελέγεται σε περίοπτη θέση ο Βαρούνα.

Σύμφωνα με τη μυθολογία των Ινδοαρίων, ο Βαρούνα ήταν, μαζί με τον Μίτρα, ο σπουδαιότερος από τους οκτώ γιους της θεάς Αντίτι, τους λεγόμενους Ασούρα ή Αντίτια. Αναφέρεται ως βασιλιάς και κυρίαρχος του σύμπαντος που εποπτεύει τα πάντα από την ουράνια κατοικία του καθώς και ως προστάτης (από κοινού με τον Μίτρα) της Ρίτα, δηλαδή της παγκόσμιας τάξης. Ως αυστηρός κριτής και άγρυπνος φύλακας των ηθικών νόμων είναι υπεύθυνος για την τιμωρία των αμαρτωλών και τη λύτρωση των μετανοούντων. Πηγή της κυριαρχίας του είναι η μυστική δύναμη της γνώσης. Σύζυγός του ήταν η Βαρούνι (γνωστή επίσης και ως Μαδά ή Σουρά), θεά των ποτών που προέρχονταν από ζύμωση.

Στον μεταγενέστερο ινδουισμό η θέση του υποβαθμίζεται και ο ίδιος αναφέρεται με διάφορες ιδιότητες όπως θεός των υδάτων και φύλακας της Δύσης, αλλά και ως θεός του σκότους, ενώ αργότερα εξαφανίζεται.

Ο Βαρούνα αντιπαρατάσσεται με τον θεό Ποσειδώνα στην Ελληνική Μυθολογία, καθώς και με τον θεό Μίθρα με τον οποίο διαχειρίζεται την ημέρα ως ηλιακή θεότητα επίσης.

## Δείτε επίσης
* 20000 Βαρούνα ουράνιο σώμα.

## Παραπομπές


## Βιβλιογραφία
* Ζιάκας, Γρηγόριος Δ. (2008). Ζιάκα, Αγγελική Γρ., επιμ. *Θρησκείες και πολιτισμοί της Ασίας. Ινδοϊσμός, Ταοϊσμός, Κομφουκισμός, Βουδισμός, Θιβέτ και Ιαπωνία* (β΄ έκδοση). Αθήνα: Εκδόσεις Κορνηλία Σφακιανάκη.

Κατηγορία:Ινδουισμός
Κατηγορία:Ζωροαστρισμός
Κατηγορία:Θεότητες του θανάτου
Κατηγορία:Θεότητες του Κάτω Κόσμου
Στενή Δίρφυος Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.838,
          38.581611
        ]
      }
    }
  ]
}

Η **Στενή Δίρφυος** είναι ημιορεινό χωριό του Δήμου Διρφύων - Μεσσαπίων της Εύβοιας.

## Γενικά στοιχεία
Η Στενή Δίρφυος είναι χτισμένη στις νότιες πλαγιές του όρους Δίρφυ, σε υψόμετρο 400 μέτρων. Ο πληθυσμός της είναι 392 κάτοικοι, σύμφωνα με την απογραφή του 2011 και μαζί με την Κάτω Στενή και τον Πύργο συναποτελούν την Τοπική Κοινότητα Στενής Διρφύος της Δημοτικής Ενότητας Διρφύων. Βρίσκεται στην επαρχιακή οδό Αρτάκης - Κύμης σε απόσταση 32 χλμ. ΒΑ από τη Χαλκίδα. Το χωριό φημίζεται για τις πυκνές χιονοπτώσεις που δέχεται κατά τους χειμερινούς μήνες, φαινόμενο που οφείλεται στα ψυχρά βορειοανατολικά ρεύματα στα οποία είναι εκτεθειμένη η περιοχή της Δίρφης. Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να ορίζεται έδρα του τότε δήμου Ληλαντίων με την παλιά του ονομασία *Στενή*. Το 1915 με το ΦΕΚ 280Α - 18/08/1915 μετονομάστηκε σε Στενή Δίρφυος.    

## Φωτογραφίες

## Εξωτερικοί σύνδεσμοι
* πληροφορίες για την Στενή Ευβοίας
* Στενή Εύβοιας από τον ιστότοπο travelphoto.gr

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Θεοδώριχος Α΄ της Άνω Λωρραίνης

Ο **Θεοδώριχος Α΄** (γερμ.: *Dietrich I*, 965 - μεταξύ 11 Απριλίου 1026 και 2 Ιανουαρίου 1027) από τον Οίκο του Αρντέν-Μπαρ ήταν κόμης του Μπαρ και δούκας της Άνω Λωρραίνης (978 - 1026/1027).

## Βιογραφία
Ήταν γιος και διάδοχος του Φρειδερίκου Α΄ δούκα της άνω Λωρραίνης και της Βεατρίκης των Ροβερτιδών, κόρης του Ούγου του *Μεγάλου*, κόμη των Παρισίων. Η μητέρα του είχε την αντιβασιλεία έως το 987. Το 985 ο Θεοδώριχος Α΄ αναγκάστηκε να αντιμετωπίσει με τους βαρόνους την επίθεση του Λοθαρίου της Δυτικής Φραγκίας, ο οποίος τον συνέλαβε αιχμάλωτο. Πιστός στην Αγία Ρωμαϊκή Αυτοκρατορία ο Θεοδώριχος Α΄ βοήθησε το 1011 τον αυτοκράτορα Ερρίκο Β΄ στον πόλεμό του με το Λουξεμβούργο, όπου συνελήφθη για δεύτερη φορά αιχμάλωτος, το 1018 και τον επόμενο χρόνο τοποθέτησε συγκυβερνήτη στο δουκάτο τον γιο και διάδοχό του Φρειδερίκο Β΄.

## Οικογένεια
Νυμφεύτηκε το 985 τη Ρίχιλντε, κόρη του Φόλμαρ Γ΄ κόμη του Μπλήσγκαου και του Μετς και είχε τέκνα:
* Φρειδερίκος Β΄ π.995-1026, δούκας της Άνω Λωρραίνης.
* Αντέλα (γενν. π.990), παντρεύτηκε τον Βάλεραν/Βάλραμ Α΄ κόμη του Αρλόν.
* Αντάλμπερο.
* Χίλντεγκαρντ, παντρεύτηκε τον Φούλκωνα Γ΄ κόμη του Ανζού.

## Πηγές
* Leyser, Karl (1994). Reuter, Timothy (ed.). Communications and Power in Medieval Europe. The Hambledon Press.

## Παραπομπές


Κατηγορία:Δούκες της Λωρραίνης
Κατηγορία:Οίκος του Αρντέν
ΜΣΚ Ζίλινα

Η **ΜΣΚ Ζίλινα** (σλοβακικά: *Mestský Športový Klub Žilina a.s.*) είναι ένας από τους κορυφαίους ποδοσφαιρικούς συλλόγους στη Σλοβακία. Ιδρύθηκε στις 20 Ιουνίου του 1908. 

Το παρατσούκλι της ομάδας είναι *Šošoni* και χρώματα της έχει το πράσινο και το κίτρινο. Έδρα της είναι το Στάδιο ποντ Ντουμπνόμ, στη πόλη Ζίλινα, χωρητικότητας 11.258 θεατών. 

Πρόεδρος είναι ο Γιόζεφ Άντοσικ και προπονητής ο Γιάροσλαβ Χίνεκ.

## Ιστορία
Η Ζίλινα αγωνιζόταν για πολλά χρόνια στο Πρωτάθλημα Τσεχοσλοβακίας. Συνολικά στις 31 από τις 48 σαιζόν αγωνιζόταν στην πρώτη κατηγορία και η μεγαλύτερη διακριση της στο Πρωτάθλημα Τσεχοσλοβακίας ήταν η κατάκτηση της 3ης θέσης τη σαιζόν 1946-47 πίσω από τη Σπάρτα Πράγας και τη Σλάβια Πράγας. Έπισης μεγάλη επιτυχία ήταν η παρουσία της στο τελικό του Κυπέλλου Τσεχοσλοβακίας το 1961 και παρόλο που δεν το κατέκτησε έπαιξε στο Κύπελλο Κυπελλούχων την επόμενη σαιζόν όπου και έφτασε έως τοα προημιτελικά της διοργάνωσης. 

Μετά τη διάλυση της Τσεχοσλοβακίας το 1993 η Ζίλινα παίζει στην Α΄ Εθνική Κατηγορία της Σλοβακίας με εξαίρεση τη σεζόν 1995-1996 όταν και υποβιβάστηκε στη δεύτερη εθνική κατηγορία. Έχοντας κατακτήσει 7 φορές τον τίτλο του Πρωταθλητή, 1 φορά τον τίτλο του Κυπελλούχου και 4 φορές το Σούπερ Καπ Σλοβακίας θεωρείται μία από τις μεγαλύτερες ομάδες της χώρας.

## Φίλαθλοι
Οι οργανωμένοι οπαδοί του συλλόγου είναι οι *Žilinskí Šošos*, *North Briga* και *Žilinskí Fanatis*. Οι φίλαθλοι της ομάδας έχουν φιλικές σχέσεις με τους οπαδούς της πολωνικής Γκόραλ Ζύβιετς.

## Παραπομπές


## Συνδέσεις
* Επίσημη ιστοσελίδα της ΜΣΚ Ζίλινα

Κατηγορία:Αθλητικοί σύλλογοι Σλοβακίας
Κατηγορία:Ιδρύσεις αθλητικών συλλόγων το 1908
Ζ
Κατηγορία:Ιδρύσεις ποδοσφαιρικών ομάδων το 1908
Mageia

**Mageia** είναι το όνομα μιας διανομής Linux από τον μη κερδοσκοπικό οργανισμό **Mageia.Org**.

## Όνομα
Το όνομα της Mageia προέρχεται από την ελληνική λέξη «Μαγεία». Είναι μια αναφορά στον μάγο Mandrake http://en.wikipedia.org/wiki/Leon_Mandrake, το αρχικό όνομα της διανομής Mandriva Linux.

## Δημιουργία
Στις 18 Σεπτεμβρίου 2010 μια ομάδα από τους πρώην εργαζόμενους της Mandriva και υποστηρικτών από την κοινότητα ανακοίνωσαν την δημιουργία fork του Mandriva Linux, μιας νέας διανομής κατευθυνόμενη από την κοινότητα με το όνομα Mageia. Ήταν η απάντηση στις εξελίξεις των τελευταίων εβδομάδων όπου οι περισσότεροι από τους εργαζομένους της διανομής Mandriva απολύθηκαν, όταν στην Edge-IT (εταιρεία που ανήκε στην Mandriva) έγινε δικαστική εκκαθάριση. Η ομάδα εξηγεί ότι δεν επιθυμεί να «εξαρτάται από της οικονομικές αστάθειες και την εκάστοτε στρατηγική της εταιρείας.»

Η οργάνωση Mageia θα συντονίζει και θα διαχειρίζεται την διανομή: κώδικας και φιλοξενία του λογισμικού και της διανομής, σύστημα build, marketing, την προώθηση της επικοινωνίας και τις εκδηλώσεις. Τα δεδομένα, roadmaps, designs, θα μοιράζονται και θα συζητούνται στο πλαίσιο αυτού του οργανισμού.

## Στόχοι
Οι στόχοι της διανομής όπως αναφέρονται στην ανακοίνωση της 18ης Σεπτεμβρίου 2010:
* Να γίνει το Linux και το ελεύθερο λογισμικό περισσότερο προσβάσιμο για όλους
* Να δοθούν εργαλεία ρυθμίσεων τελείως ενσωματωμένα στο σύστημα
* Να διατηρηθεί ένα υψηλό επίπεδο ενσωμάτωσης ανάμεσα στο βασικό σύστημα, το περιβάλλον εργασίας (KDE/GNOME) και τις εφαρμογές, με εστίαση στην ενσωμάτωση λογισμικού τρίτων (ιδιόκτητου ή μη).
* Στόχευση στις νέες αρχιτεκτονικές υλικού και πλατφόρμες.
* Βελτίωση της κατανόησης των υπολογιστών και των περιφερειακών.

## Οι εδόσεις

## Λογότυπο
thumb|Λογότυπο της «Mageia»
Το λογότυπο της Mageia είναι έργο του Olivier Faurax, αποτέλεσμα ενός διαγωνισμού που διεξήχθη μεταξύ του Σεπτεμβρίου και του Νοεμβρίου του 2010 και λαμβάνοντας 430 προτάσεις από 113 καλλιτέχνες.

## Δείτε επίσης
* Η διανομή Mandriva Linux

## Παραπομπές


## Εξωτερικοί σύνδεσμοι

*Mageia επίσημη ιστοσελίδα
*Mageia ελληνική κοινότητα
*Η σελίδα της Mageia στο DistroWatch

Κατηγορία:Διανομές Linux
Φρειδερίκος Γ΄ της Άνω Λωρραίνης

Ο **Φρειδερίκος Γ΄ της Άνω Λωρραίνης** (1020 - 1033) από τον Οίκο του Αρντέν-Μπαρ ήταν κόμης του Μπαρ και δούκας της Άνω Λωρραίνης (1026 - 1033).

## Βιογραφία
Ήταν γιος και διάδοχος του δούκα Φρειδερίκου Β΄ και της Ματθίλδης, κόρης του Χέρμαν Β΄ δούκα της Σουαβίας. Απεβίωσε παιδί, χωρίς να αποκτήσει απογόνους και το δουκάτο περιήλθε στην αδελφή του Σοφία, η οποία έδωσε τελικά την κομητεία στον Γκοθέλο Α΄.

## Πηγές
* The Geography of Power:Matilda of Tuscany and the Strategy of Active Defense, Valerie Eads, Crusaders, Condottieri, and Cannon: Medieval Warfare in Societies Around the Mediterranean, ed. Donald Joseph Kagay and L. J. Andrew Villalon, (Brill, 2003), 358.

## Παραπομπές σε πηγές


Κατηγορία:Δούκες της Λωρραίνης
Κατηγορία:Οίκος του Αρντέν
Αρχέλαος

**Αρχέλαος** είναι ένα αρχαίο ελληνικό ανδρικό όνομα. Ετυμολογικά προέρχεται από τη σύνθεση των λέξεων *«αρχή»* και *«λαός»* και σημαίνει *«εκείνος που ηγείται του λαού»* — βλ. Αρχέλαος (όνομα). Το λήμμα αυτό μπορεί να σχετίζεται με κάποιο από τα παρακάτω:

## Μυθικά πρόσωπα
*Αρχέλαος του Ηρακλή (μυθολογία), γιος του Ηρακλή. 
*Αρχέλαος του Ηλεκτρίωνα (μυθολογία), γιος του Ηλεκτρίωνα και της Αναξώς.
*Αρχέλαος του Αιγύπτου (μυθολογία), γιος του Αιγύπτου.
*Αρχέλαος του Τημένους (μυθολογία), γιος του Τημένους.

## Βασιλείς
*Αρχέλαος Α΄ της Μακεδονίας, που κυβέρνησε κατά την περίοδο 413 - 399 π.Χ.
*Αρχέλαος Β΄ της Μακεδονίας, που κυβέρνησε κατά την περίοδο 396 - 393 π.Χ.
*Αρχέλαος της Καππαδοκίας, που κυβέρνησε κατά την περίοδο 36 π.Χ. - 17 μ.Χ.  
*Αρχέλαος ο Λακεδαιμόνιος, μέλος της Οικογένειας των Αγιαδών που κυβέρνησε κατά τον 9ο αιώνα π.Χ.
*Αρχέλαος της Αιγύπτου, σύντροφος της Βερενίκης Δ΄ της Αιγύπτου (1ος αιώνας π.Χ.) 
*Ηρώδης Αρχέλαος, εθνάρχης της Σαμαρείας, της Ιουδαίας και της Ιδουμαίας κατά την περίοδο 4 π.Χ. - 6 μ.Χ.

## Άλλα ιστορικά πρόσωπα
*Αρχέλαος ο Αθηναίος, φιλόσοφος, μαθητής του Αναξαγόρα (5ος αιώνας π.Χ.)
*Αρχέλαος (επιγραμματοποιός), αρχαίος έλληνας επιγραμματοποιός.
*Αρχέλαος (χορευτής), ευνοούμενος του Αντιόχου Β΄ της Συρίας (3ος αιώνας π.Χ.)
*Αρχέλαος (Αθηναίος Άρχων), κατείχε το αξίωμα το 222 π.Χ.
*Αρχέλαος (στρατηγός Γονατά), διοικητής των μακεδονικών δυνάμεων στην Κόρινθο (3ος αιώνας π.Χ.)
*Αρχέλαος (στρατηγός Μιθριδάτη), που πολέμησε στον Πρώτο και τον Τρίτο Μιθριδατικό Πόλεμο (1ος αιώνας π.Χ.)    
*Αρχέλαος (γλύπτης), καταγόμενος από την Αρχαία Πριήνη.
*Αρχέλαος (αρπιστής), καταγόμενος από τη Μίλητο.
*Αρχέλαος (ποιητής), καταγόμενος από τη Χερσόνησο.
*Αρχέλαος (ιερέας), υπηρέτης του Κάρνειου Απόλλωνα στη Σικυώνα.  
*Αρχέλαος (μάρτυρας), ιεροδιάκονος άγιος του 3ου αιώνα.
*Αρχέλαος Αντώναρος, σύγχρονος γελοιογράφος (1921-1998).

## Αθλητικοί σύλλογοι
*Γ.Α.Σ. Αρχέλαος Κατερίνης, έτος ίδρυσης 1956.
*Σ.Φ.Κ. Πιερικός Αρχέλαος, έτος ίδρυσης 2008.

## Διάφορα
*Αρχέλαος (τραγωδία), έργο του Ευριπίδη.

Κατηγορία:Αποσαφηνίσεις ονομάτων
Χαναμάτσι

Στην παραδοσιακή Ιαπωνία, το **χαναμάτσι** () αποτελούσε μια συνοικία όπου εργάζονταν ιερόδουλες και γκέισες. Η λέξη κυριολεκτικά μεταφράζεται ως «δρόμος των λουλουδιών». Τέτοιες συνοικίες φιλοξενούσαν πολυάριθμες «οκίγια», δηλαδή οίκους γκεϊσών. Στη σύγχρονη Ιαπωνία ο όρος χρησιμοποιείται για να αποδώσει τις περιοχές όπου ακόμη δραστηριοποιούνται κοπέλες που ασκούν το επάγγελμα της γκέισας. Στη συνοικία της Γκιον του Κυότο, ωστόσο, επικρατεί μέχρι τις μέρες μας ο παλαιότερος όρος «καγκάι». Εναλλακτικά, η λέξη «καγκάι» περιγράφει τις συνοικίες «με κόκκινα φανάρια», όπου υπήρχαν εστιατόρια, οκίγια και «οτσαγιά» (τεϊοποτεία όπου οι γκέισες ψυχαγωγούσαν διάφορους πελάτες).

Τα χαναμάτσι συνήθως φιλοξενούσαν ένα σύνολο από οκίγια και οτσαγιά, καθώς και ένα «καμπουρέντζο». Το τελευταίο αποτελούσε σημείο συνάντησης για τις γκέισες, συνήθως με δικό του θέατρο, αίθουσες όπου διεξάγονταν τα μαθήματα των γκεϊσών, και τα ειδικά γραφεία που ασχολούνταν με τη μισθοδοσία, τους διάφορους κανονισμούς και παρόμοια θέματα. Σήμερα τα χαναμάτσι σπανίζουν εκτός Κυότο.

Κατηγορία:Πολιτισμός της Ιαπωνίας
Βεκίλης

Ο **Βεκίλης** ήταν πολιτικό και θρησκευτικό αξίωμα στην Οθωμανική αυτοκρατορία. Το πολιτικό αυτό αξίωμα έφεραν οι υπουργοί και ανώτατοι διοικητικοί υπάλληλοι με την έννοια του αναγνωρισμένου πληρεξούσιου. Το θρησκευτικό αξίωμα έφερε ο Mέγας Πρωτοσύγκελος του Πατριαρχείου.

Το όνομα Βεκίλης είναι αραβοτουρκικό. Ως θεσμός φέρεται ν΄ αναδείχθηκε επί τουρκοκρατίας στην Πελοπόννησο, τον αποκαλούμενο τότε Μοριά, μετά το 1717, αρχικά με τον χαρακτήρα «όμηρος πίστεως» και εγγυητής δημογερόντων, έναντι της Υψηλής Πύλης, ο οποίος και στέλνονταν στη Κωνσταντινούπολη.

Με τον καιρό οι Βεκίληδες λάμβαναν μεγάλη μόρφωση και εκ της ιδιότητάς τους συναναστρέφονταν υψηλόβαθμους υπαλλήλους της Αυτοκρατορίας ασκώντας και σημαντική επιρροή σε θέματα που αφορούσαν κυρίως τον Μοριά. Πολλές φορές μάλιστα κατάφερναν να κερδίζουν την εμπιστοσύνη του Μεγάλου Βεζίρη γινόμενοι σύμβουλοί του. Υπήρξαν δε και περιπτώσεις που οι Βεκίληδες της Πελοποννήσου κατάφερναν ν΄ αλλάζουν και τον Μόρα βαλή όταν δεν ήταν της αρεσκείας τους.

Έτσι με δεδομένη την δύναμη και την ισχύ που είχαν οι Βεκίληδες οι διάφορες φατρίες και τα κόμματα της Πελοποννήσου προσπαθούσαν ν' αποσπάσουν τον τίτλο αυτό σε πρόσωπο της δική τους φατρίας. Σε πολλές όμως των περιπτώσεων που δεν συνέβαινε αυτό στέλνονταν ανεπίσημα στην Κωνσταντινούπολη πρόσωπα με γενναία χρηματοδότηση προκειμένου να υπονομεύουν το έργο των επίσημων βεκίληδων και στη συνέχεια ν' αναλάβουν αυτά.

Κατά τις διάφορες εξεγέρσεις των Ελλήνων οι πρώτοι που θανατώνονταν  στη Κωνσταντινούπολη ήταν οι Βεκίληδες όπως π.χ. ο Παλαιολόγος Τροπαίων που απαγχονίστηκε στα Ορλωφικά.

Ένας από τους σημαντικότερους Βεκίληδες και ισχυρούς της περιόδου εκείνης στη Κωνσταντινούπολη ήταν και ο Σωτηράκης Λόντος (1799).

## Δείτε επίσης
* Κοινό των Ζαγορισίων

Κατηγορία:Οθωμανικοί τίτλοι
Κατηγορία:Ισλαμικοί θρησκευτικοί τίτλοι και βαθμοί
Κατηγορία:Τουρκοκρατία στην Πελοπόννησο
Δήμος Ραφήνας - Πικερμίου

Ο **Δήμος Ραφήνας - Πικερμίου** είναι δήμος της Περιφέρειας Αττικής ο οποίος συστάθηκε με το Πρόγραμμα Καλλικράτης. Ο δήμος σχηματίστηκε με τη συνένωση του καταργηθέντος Δήμου Ραφήνας και της Κοινότητας Πικερμίου. Η έκταση του νέου Δήμου είναι 41.84 τ.χλμ και ο πληθυσμός του ανέρχεται σε 20.266 κατοίκους, σύμφωνα με την Απογραφή του 2011. Ως έδρα του δήμου ορίστηκε η Ραφήνα.

Πρώτος δήμαρχος του ενιαίου δήμου εξελέγη ο Γιώργος Χριστόπουλος (2011), τον οποίο διαδέχθηκε το (2014) ο Βασίλης Πιστικίδης. Την άνοιξη του 2017 ανέλαβε δήμαρχος ο Ευάγγελος Μπουρνούς, ο οποίος κέρδισε τις εκλογές του 2019. Σημερινή δήμαρχος είναι η Δήμητρα Μήλα-Τσεβά, από το 2024.

## Δήμαρχοι

## Πηγές
*Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
*Υπουργείο Εσωτερικών, σχέδιο Καλλικράτης
Δήμος Σπάτων - Αρτέμιδος

Ο **Δήμος Σπάτων - Αρτέμιδος** είναι δήμος της περιφέρειας Αττικής που συστάθηκε με το Πρόγραμμα Καλλικράτης το 2010. Ο δήμος σχηματίστηκε με την συνένωση του δήμου Σπάτων και του δήμου Αρτέμιδας λειτούργησε απο το 2011, η έκταση του νέου Δήμου είναι 73,695 τ.χλμ. Σύμφωνα με την απογραφή του 2021 ο πληθυσμός της Δημοτικής Ενότητας Σπάτων - Λούτσας καταγράφηκε 12.991 κάτοικοι και ο πληθυσμός της Δημοτικής Ενότητας Αρτέμιδας 21.924 κάτοικοι, ο συνολικός πληθυσμός του δήμου ήταν αθροιστικά 34.915 μόνιμοι κάτοικοι.

Συνορεύει βόρεια με Δήμο Ραφήνας-Πικερμίου, νότια με το Δήμο Μαρκοπούλου Μεσογαίας, και δυτικά με το Δήμο Παιανίας και το Δήμο Παλλήνης.

## Ιστορική εξέλιξη του δήμου

Ο δήμος Σπάτων-Λούτσας συστάθηκε το 1952 και προήλθε από την αναγνώριση της προηγούμενης κοινότητας Σπάτων σε δήμο. Η κοινότητα είχε συσταθεί το 1912 και περιλάμβανε τα Σπάτα ως έδρα της και τους οικισμούς Ραφήνα, Λούτσα, Πικέρμι, Ντράφι και Παπαγγελάκι. Το 1928 αποσπάστηκε η Ραφήνα που αποτέλεσε νέα κοινότητα, το 1952 αποσπάστηκε το Πικέρμι που σχημάτισε την κοινότητα Πικερμίου και το 1974 αποσπάστηκε η Λούτσα που αποτέλεσε την κοινότητα Λούτσας, μετέπειτα δήμο Αρτέμιδας. Τα επόμενα χρόνια ο δήμος Σπάτων-Λούτσας παρέμεινε αμετάβλητος μέχρι τα τέλη του 2010. Με την εφαρμογή του σχεδίου Καλλικράτης ο δήμος καταργήθηκε και συνενώθηκε στο νέο Δήμο Σπάτων - Αρτέμιδος.

## Δήμαρχοι

:**Πηγή**: ΕΕΤΑΑ - Δημοτικές Εκλογές

## Παραπομπές


## Πηγές
*Πρόγραμμα Καλλικράτης - ΦΕΚ Α87 της 07/06/2010
* Δήμο Ραφήνας-ΠικερμίουΑπόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
*Υπουργείο Εσωτερικών, σχέδιο Καλλικράτης
Αλέξανδρος Φόμιτς Πετρουσέφσκι

Ο **Αλέξανδρος Φόμιτς Πετρουσέφσκι** (ρωσ. *Александр Фомич Петрушевский*, προφέρεται *Αλεξάντερ Φόμιτς Πετρουσέφσκι*) (1826—1904) — Ρώσος πολεμικός ιστορικός και αντιστράτηγος. Αδερφός του Ρώσου στρατηγού Μιχαήλ Φόμιτς Πετρουσέφσκι (ρωσ. *Михаил Фомич Петрушевский*). Αποτελεί συγγραφέας του γνωστού βιβλίου «Αρχιστράτηγος Κόμης Σουβόροφ» (ρωσ. *«Генералиссимус князь Суворов»*), το οποιό αποτελεί και το πιο γνωστό βιβλίο την βιογραφία του γνωστού Ρώσου στρατιωτικού, Αλεξάντερ Σουβόροφ.

## Παραπομπές


## Βιβλιογραφία
* Петрушевский А.Ф. Генералиссимус князь Суворов. — СПб.: Русская симфония, 2005. — 720 с.  
* *Петрушевский А. Ф.* История Руси. Рассказы про старое время. От начала Русской земли до Петра Великого. — М.: АСТ, 1997. — 432 с.
* *Петрушевский А. Ф.* Сказание об Александре Невском. — СПб., 1867.
* *Петрушевский А. Ф.* Рассказы про Петра Великого и его время. — СПб., 1877.

Κατηγορία:Αλέξανδρος Βασίλιεβιτς Σουβόροφ
Δήμος Σαρωνικού Αττικής

Ο **Δήμος Σαρωνικού** είναι δήμος της Περιφέρειας Αττικής ο οποίος συστάθηκε με το Πρόγραμμα Καλλικράτης. Ο δήμος σχηματίστηκε με τη συνένωση των δήμων Καλυβίων Θορικού και Αναβύσσου και των κοινοτήτων Κουβαρά, Παλαιάς Φώκαιας και Σαρωνίδας. Η έκταση του νέου Δήμου είναι 133,43 τ.χλμ. και ο πληθυσμός του 30.047 κάτοικοι, σύμφωνα με την Απογραφή του 2021. Ως έδρα του δήμου ορίστηκαν τα Καλύβια Θορικού.

## Διαίρεση

## Δήμαρχοι

## Πηγές
*Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
*Υπουργείο Εσωτερικών, σχέδιο Καλλικράτης
Δήμος Μάνδρας - Ειδυλλίας

Ο **Δήμος Μάνδρας - Ειδυλλίας** είναι δήμος της περιφέρειας Αττικής που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Μάνδρας, Ερυθρών, Βιλίων (Ειδυλλίας) και της κοινότητας Οινόης. Η έκταση του νέου Δήμου είναι 426,197 τ.χλμ και ο πληθυσμός του 17.822 κάτοικοι σύμφωνα με την απογραφή του 2021. Έδρα του νέου δήμου είναι η Μάνδρα.

## Διαίρεση

## Δήμαρχοι

## Παραπομπές


## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
* Υπουργείο εσωτερικών, σχέδιο Καλλικράτης

## Εξωτερικοί σύνδεσμοι
* 
*
Δήμος Βάρης - Βούλας - Βουλιαγμένης

Ο **Δήμος Βάρης – Βούλας – Βουλιαγμένης** είναι δήμος της περιφέρειας Αττικής που συστάθηκε με το Πρόγραμμα Καλλικράτης. Ο δήμος σχηματίστηκε με τη συνένωση των καταργηθέντων δήμων Βάρης, Βουλιαγμένης και Βούλας. Η έκταση του νέου Δήμου είναι 33.94 τ.χλμ και ο πληθυσμός του 52.546 κάτοικοι, σύμφωνα με την Απογραφή του 2021. Έδρα του δήμου είναι η Βούλα. Η περιοχή του Δήμου είναι μέρος του Πολεοδομικού Συγκροτήματος Αθηνών και ανήκει διοικητικά στην Περιφερειακή Ενότητα Ανατολικής Αττικής.

## Ενότητες και οικισμοί
Ο Δήμος Βάρης Βούλας Βουλιαγμένης διαιρείται σε 3 «δημοτικές ενότητες», οι οποίες αντιστοιχούν στους 3 καταργηθέντες δήμους πριν την εφαρμογή του Καλλικράτη. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

### Δημοτική Ενότητα Βάρης
Καταλαμβάνει έκταση 22,189 τ.χλμ. και έχει συνολικό πραγματικό πληθυσμό 15.855 κατοίκους, κατά την Απογραφή του 2011. Έδρα της είναι η Βάρη.

:**Δημοτική Κοινότητα Βάρης** -- η Βάρη [ 15.855 ]

### Δημοτική Ενότητα Βούλας
Καταλαμβάνει έκταση 8,787 τ.χλμ. και έχει συνολικό πραγματικό πληθυσμό 28.364 κατοίκους, κατά την Απογραφή του 2011. Έδρα της είναι η Βούλα.

:**Δημοτική Κοινότητα Βούλας** -- η Βούλα [ 28.364 ]

### Δημοτική Ενότητα Βουλιαγμένης
Καταλαμβάνει έκταση 5,805 τ.χλμ. και έχει συνολικό πραγματικό πληθυσμό 4.180 κατοίκους, κατά την Απογραφή του 2011. Έδρα της είναι η Βουλιαγμένη.

:**Δημοτική Κοινότητα Βουλιαγμένης** -- η Βουλιαγμένη [ 4.180 ]

## Δήμαρχοι

## Πηγές
*Πρόγραμμα Καλλικράτης - ΦΕΚ Α87 της 07/06/2010
*Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
*Υπουργείο Εσωτερικών, σχέδιο Καλλικράτης

## Παραπομπές


## Εξωτερικοί σύνδεσμοι
* 


Κατηγορία:Δήμοι και Κοινότητες της Αττικής
Μιχαήλ Κουτούζοφ

Ο **Μιχαήλ Ιλλαριόνοβιτς Κουτούζοφ** (πλήρες όνομα: Μιχαήλ Ιλλαριόνοβιτς Γκολενίσεφ-Κουτούζοφ, ρωσ: *Михаил Илларионович Голенищев-Кутузов*, 16 Σεπτεμβρίου 1747 - 28 Απριλίου 1813) ήταν Ρώσος στρατιωτικός, αρχιστράτηγος (από το 1812), κόμης (από το 1812) και ήρωας του Πατριωτικού Πολέμου του 1812. Συμμετείχε επίσης στην Μάχη του Μποροντίνο, στον Ρωσο-αυστρο-γαλλικό πόλεμο του 1805, καθώς επίσης και σε 2 Ρωσοτουρκικούς πολέμους.

## Παιδική ηλικία και μόρφωση
Ο Μ.Ι.Κουτούζοφ γεννήθηκε στις 5(16) Σεπτεμβρίου. Πατέρας του ήταν ο διάσημος, επι των ημερών του, στρατηγός και γερουσιαστής Ιλλαρίων Ματβέγεβιτς Γκολενίσεβ-Κουτούζοφ. Η μητέρα του προεχόταν από οικογένεια του Αυτοκρατορικού κύκλου. Ο Κουτούζοφ έλαβε εξαιρετική για την εποχή του μόρφωση: τελείωσε την Αυτοκρατορική Πολυτεχνική Σχολή Πυροβολικού το 1761 και εντάχθηκε στις τάξεις των Αξιωματικών ως Μηχανικός-Σημαιοφόρος.

## Οικογένεια

thumb|200px|right|Η σύζυγος του Κουτούζοφ, Εκατερίνα

**Σύζυγος**:

* Εκατερίνα Ιλίνιτσνα Μπίμπικοβα

**Γιος**:

Νικολάι - πέθανε στην παιδική του ηλικία

**Θυγατέρες**:
# Πρασκόβια (1777—1844) 
# Άννα (1782—1846) 
# Ελιζαβέτα (1783—1839) 
# Εκατερίνα (1787—1826) 
# Ντάρια (1788—1854) 

File:Praskovia Tolstaya by anonim (1840, Hermitage).jpg|Πρασκόβια
File:Anna Mikh. Khitrovo (c.1802, Hermitage).jpg|Άννα
File:P.F. Sokolov 013.jpg|Ελιζαβέτα
File:Daria Opochinina.jpg|Ντάρια


## Διακρίσεις

thumb|220px|Ο Κουτούζοφ με την ταινία του Τάγματος του Αγίου Γεωργίου Α' Τάξεως
* Τάγμα του Αγίου Αποστόλου Ανδρέα του Πρωτόκλητου(12.12.1812)
* Ο Μιχαήλ Κουτούζοφ έγινε ο πρώτος Ρώσος που έλαβε το Τάγμα του Αγίου Γεωργίου σε όλες τις 4 Τάξεις.
** Τάγμα του Αγίου Γεωργίου Α' Τάξεως (12.12.1812, № 10) 
** Τάγμα του Αγίου Γεωργίου Β' Τάξεως (18.03.1792, № 28) 
** Τάγμα του Αγίου Γεωργίου Γ' Τάξεως (25.03.1791, № 77) 
** Τάγμα του Αγίου Γεωργίου Δ' Τάξεως (26.11.1775, № 222)
* Χρυσό Σπαθί «Δι' ανδρείαν»
* Τάγμα του Αγίου Βλαδίμηρου Α' Τάξεως (1806) 
* Τάγμα του Αλέξανδρου Νιέφσκι (1790)
* Τάγμα της Αγίας Άννας (1789) 
* Σταυρός του Αγίου Ιωάννης της Ιερουσαλήμ (1799)
* Αυστριακό Στρατιωτικό Τάγμα της Μαρίας Θηρεσίας (1805);
* Πρωσικό Τάγμα του Κόκκινου Αετού Α' Τάξεως
* Πρωσικό Τάγμα του Μαύρου Αετού (1813)

## Βιβλιογραφία

* Письма М. И. Кутузова: журнал Русская старина, 1870—1871
* Донесение М. И. Кутузова Александру I о сражении при Бородине

## Βιογραφία του Κουτούζοφ

* Б. Г. Кипнис. Роль М. И. Голенищева-Кутузова в аустерлицкой операции
* Михаил Илларионович Кутузов — полководец и дипломат, статья Е. В. Тарле на www.museum.ru.
* Михаил Брагин Кутузов (ЖЗЛ)
* Л. И. Раковский, Кутузов — биография М. И. Кутузова: Лениздат, 1971

## Εξωτερικοί σύνδεσμοι

* Голенищев-Кутузов, биография на hrono.ru с подборкой исторических документов

Κατηγορία:Ρώσοι στρατιωτικοί
Γροιλανδική γλώσσα

thumb|right|250px|Διανομή των γλωσσών Ινουίτ στη Γροιλανδία και στον Καναδά.
[thumb|right|250px|Δίγλωσση πινακίδα στο [Νουούκ.]]
Η **γροιλανδική γλώσσα** (γροιλ. *Kalaallisut*) είναι μια εσκιμοαλεουτική γλώσσα. Ομιλείται κυρίως στη Γροιλανδία, της οποίας είναι επίσημη γλώσσα. Η επίσημη διάλεκτος της Γροιλανδίας είναι η δυτική γροιλανδική. Άλλες διάλεκτοι είναι η ανατολική γροιλανδική και η ινουκτούν. Μοιάζει με γλώσσες που ομιλούνται στον Καναδά, όπως η ινουκτιτούτ. Έχουν δημιουργηθεί πολλές λέξεις στα γροιλανδικά παραγόμενες από γροιλανδικές ρίζες, ωστόσο έχει πολλά αντιδάνεια από τη δανική και την αγγλική γλώσσα. Η πρώτη ορθογραφία της γλώσσας διαμορφώθηκε από τον Σάμιουελ Κλάινσμιτ, ωστόσο επέφερε πολλές αλλαγές στην προφορά των λέξεων. Το 197 έγινε μια ακόμα μεταρρύθμιση της γλώσσας, η οποία απλουστεύτηκε κατά πολύ. 
Η γλώσσα έφτασε στη Γροιλανδία κατά τον 13ο αιώνα από τους Θούλους. Είναι άγνωστες οι γλώσσες που ομιλούνταν από προηγούμενους πολιτισμούς που κατοικούσαν στη Γροιλανδία. Οι πρώτες μαρτυρίες για τη γλώσσα έγιναν τον 18ο αιώνα από Δανούς ιεραποστόλους. Η γροιλανδική γλώσσα δέχτηκε μεγάλες πιέσεις από τα δανικά έως το 1979, οπότε η Γροιλανδία απέκτησε μερική αυτονομία, ενώ τον Ιούνιο του 2009 η αυτονομία της χώρας αυξήθηκε, με αποτέλεσμα να γίνει η γροιλανδική γλώσσα η μοναδική επίσημη γλώσσα της Γροιλανδίας. 

## Εξωτερικοί σύνδεσμοι

Κατηγορία:Γλώσσες της Γροιλανδίας
Κατηγορία:Γλώσσες της Δανίας
Κατηγορία:Εσκιμοαλεουτικές γλώσσες
Φρειδερίκος Β΄ της Άνω Λωρραίνης

Ο **Φρειδερίκος Β΄ της Άνω Λωρραίνης** (995 - 1026) από τον Οίκο του Αρντέν-Μπαρ ήταν κόμης του Μπαρ και δούκας της Άνω Λωρραίνης (1019 - 1026), ως συγκυβερνήτης με τον πατέρα του, δούκα Θεοδώριχο Α΄. 

Με τον θάνατο του αυτοκράτορα Ερρίκου Β΄ το 1024, ενώθηκε με τον Ερνέστο Β΄ των Μπάμπενμπεργκ δούκα της Σουαβίας σε επανάσταση κατά του νέου βασιλιά Κορράδου Β΄. 

Αναγκάστηκε να κλείσει ειρήνη αναγνωρίζοντας τον νέο βασιλιά. Πέθανε αμέσως μετά και τον διαδέχθηκε σε νηπιακή ηλικία ο γιος, που είχε αποκτήσει με την Ματθίλδη της Σουαβίας, ο Φρειδερίκος Γ΄.

## Οικογένεια
Νυμφεύτηκε τη Ματθίλδη της Σουαβίας, κόρη του Χέρμαν Β΄ δούκα της Σουαβίας και είχε τέκνα:
* Σοφία 1004/18-1093, suo jure κόμισσα του Μπαρ και κυρία του Μουσόν, παντρεύτηκε τον Λουδοβίκο κόμη του Μονμπελιάρ (γενάρχη του Οίκου του Μονμπελιάρ). Έτσι το Μπαρ πέρασε στον Οίκο του συζύγου της.
* Φρειδερίκος Γ΄ π.1020-1033, δούκας της Άνω Λωρραίνης, κόμης του Μπαρ.
* Βεατρίκη π.1020-1076, παντρεύτηκε πρώτα τον Βονιφάτιο Γ΄ των Κανόσα μάργραβο της Τοσκάνης και μετά τον Γοδεφρείδο Γ΄ των Αρντέν-Βερντέν δούκα της Κάτω Λωρραίνης.

## Παραπομπές


Κατηγορία:Δούκες της Λωρραίνης
Κατηγορία:Οίκος του Αρντέν
Δημήτριος Ζαγοριανάκος

Ο **Δημήτριος Ζαγοριανάκος** ήταν Έλληνας αξιωματικός (1918- Σεν Κεντέν, Γαλλία, 21 Σεπτεμβρίου 1977) ο οποίος κατείχε ανώτατες θέσεις του Στρατού κατά τη διάρκεια της Χούντας.

Στην περίφημη Δίκη της Χούντας, καταδικάσθηκε σε 25ετή κάθειρξη κατά συγχώνευση, με τις κατηγορίες δολοφονιών και ηθικές αυτουργίες σε δολοφονίες αντιφρονούντων. 

## Σταδιοδρομία
Γεννήθηκε στο Γύθειο το 1918. Φοίτησε στην Στρατιωτική Σχολή Ευελπίδων και ονομάστηκε ανθυπολοχαγός Πυροβολικού στις 28 Ιανουαρίου 1939. Το 1943 προήχθη σε υπολοχαγό, το 1946 σε λοχαγό, το 1948 σε ταγματάρχη, το 1955 σε αντισυνταγματάρχη, το 1959 σε συνταγματάρχη, το 1968 σε ταξίαρχο, το 1969 σε υποστράτηγο, το 1970 σε αντιστράτηγο και το 1973 σε στρατηγό. Ως αξιωματικός συμπλήρωσε την στρατιωτική του εκπαίδευση στην Σχολή Πυροβολικού, στην Σχολή Πυροβολικού Αγγλίας, στην Σχολή Πεζικού και στην Σχολή Γενικής Μόρφωσης. Αποφοίτησε επίσης από την Ανωτέρα Σχολή Πολέμου.

Συμμετείχε στον Ελληνοϊταλικό Πόλεμο 1940-41. Μετά την κατάρρευση του μετώπου διέφυγε στην Μέση Ανατολή, όπου έλαβε μέρος στις επιχειρήσεις από το 1942 μέχρι και το 1944. Στη διάρκεια του Εμφυλίου συμμετείχε στις πολεμικές επιχειρήσεις κατά την περίοδο 1948-49. Μετά το 1949 υπηρέτησε σε διάφορες επιτελικές θέσεις και διατέλεσε Διοικητής πολλών Μονάδων Πυροβολικού.

Ως ανώτατος αξιωματικός διατέλεσε Διοικητής της Χ Μεραρχίας, Επιτελάρχης και Διοικητής του Γ' Σώματος Στρατού, καθώς και Αρχηγός του Στρατού από τις 4 Ιουνίου 1972 έως τις 16 Αυγούστου 1973, οπότε ανέλαβε Αρχηγός του Γενικού Επιτελείου Στρατού. Αποστρατεύθηκε στις 25 Νοεμβρίου 1973 με το Πραξικόπημα Ιωαννίδη.

Τιμήθηκε με το Αριστείο Ανδρείας και πολλά άλλα παράσημα και μετάλλια, αντίστοιχα του βαθμού του και των θέσεων που κατείχε. Ήταν έγγαμος και πατέρας ενός παιδιού. Σκοτώθηκε σε αυτοκινητιστικό δυστύχημα στη βόρεια Γαλλία το 1977, σε ηλικία 59 ετών. Ο στρατηγός είχε χάσει τον έλεγχο του οχήματός του, το οποίο προσέκρουσε σε κιγκλίδωμα γέφυρας. Ο Ζαγοριανάκος πέθανε στο νοσοκομείο, όπου μεταφέρθηκε μαζί με τη σύζυγό του και τον εικοσάχρονο γιο του, οι οποίοι διέφυγαν τον κίνδυνο. Κηδεύτηκε την 1η Οκτωβρίου 1977 στο Α΄ Νεκροταφείο Αθηνών.

## Παραπομπές


## Εξωτερικοί σύνδεσμοι
* 

Ζ
Κατηγορία:Αρχηγοί Γενικού Επιτελείου Στρατού (Ελλάδα)
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Ζ
Κατηγορία:Έλληνες αξιωματικοί του πυροβολικού
Αυλώνας (αποσαφήνιση)

Με το όνομα **Αυλώνας** αναφέρονται:
*Αυλώνας, πόλη της Αλβανίας
*Αυλώνας Αττικής, κωμόπολη της Αττικής
*Αυλώνας Αχαΐας, χωριό της Αχαΐας
*Αυλώνας Μεσσηνίας, χωριό της Μεσσηνίας

Επίσης με το όνομα Αυλώνας αναφερόταν στο παρελθόν ο οικισμός:
*Ανθούσα Αττικής, οικισμός της Αττικής, πρώην Αυλώνας

Στην Μετεωρολογία ως *Αυλώνας* αναφέρεται μια επιμήκης περιοχή σχετικά χαμηλών τιμών ατμοσφαιρικής πίεσης ή υψών που εκτείνεται από το κέντρο μιας περιοχής χαμηλών πιέσεων και είναι το αντίθετο της Έξαρσης.

## Δείτε ακόμη
*Αυλώνα Καρπάθου
*Αυλώνα (Κύπρος)
Γαλλικό Κοινοβούλιο

Το **Γαλλικό Κοινοβούλιο** (γαλλικά: *Parlement français*) είναι το διθάλαμο νομοθετικό σώμα της κυβέρνησης της Γαλλίας, αποτελούμενο από την Γερουσία (*Sénat*) και την Εθνοσυνέλευση (*Assemblée nationale*). Κάθε σώμα διεξάγει νομοθετικές συνελεύσεις σε διαφορετική τοποθεσία στο Παρίσι: η Γερουσία χρησιμοποιεί το Παλάτι του Λουξεμβούργου και η Εθνοσυνέλευση το Παλάτι των Βουρβόνων.

Κάθε σώμα έχει τις δικές του ρυθμίσεις και κανονισμούς. Ωστόσο, προβλέπονται κοινές συναντήσεις στον ίδιο χώρο, κατά τη διάρκεια του Γαλλικού Κογκρέσου (Congrès du Parlement français), που συνέρχεται στο Ανάκτορο των Βερσαλλιών, προκειμένου να διορθωθεί και να αναθεωρηθεί το Σύνταγμα της Γαλλίας.

## Ιστορία
Το Γαλλικό κοινοβούλιο, ως νομοθετικό σώμα, δεν θα πρέπει να συγχέεται με τα διάφορα κοινοβούλια του παλαιότερου καθεστώτος (*Ancien Régime*) στη Γαλλία, τα οποία ήταν δικαστικά σώματα με συγκεκριμένες πολιτικές λειτουργίες. 

Το Κοινοβούλιο, με την σύγχρονη ερμηνεία του όρου, εμφανίστηκε στη Γαλλία κατά τη Γαλλική Επανάσταση. Η μορφή του - μονοθάλαμο, διθάλαμο, ή πολυθάλαμο - και οι λειτουργίες του έχουν λάβει διάφορες μορφές κατά τη διάρκεια διαφορετικών πολιτικών καθεστώτων και σύμφωνα με τα διάφορα Γαλλικά συντάγματα.

## Παραπομπές


## Εξωτερικοί σύνδεσμοι
* Επίσημη ιστοσελίδα του Κοινοβουλίου της Γαλλίας  (στα Γαλλικά)

Κατηγορία:Κοινοβούλια ανά χώρα
Γαλλικό Κοινοβούλιο
Βαροθερμογράφος

Ο **βαροθερμογράφος**, ή **θερμοβαρογράφος** είναι ένα καταγραφικό όργανο της μετεωρολογίας. Πρόκειται για συνδυασμό ενός θερμογράφου και ενός βαρογράφου που καταγράφει ταυτόχρονα την ατμοσφαιρική πίεση και την θερμοκρασία του αέρα. Η καταγραφή γίνεται είτε με μία γραφοακίδα είτε με δύο επί ταινίας που φέρει ωρολογιακός κύλινδρος (τύμπανο). Το όργανο αυτό φέρεται κυρίως από μετεωρολογικά αερόστατα.

Το ελληνικό όνομα του οργάνου προέρχεται από μετάφραση ξενικού σύνθετου όρου barothermograph (barograph + thermograph).

## Δείτε επίσης
* Βαροκλινικότητα
* Βαροθερμοϋγροανεμογράφος
* Ραδιοβολίδα

## Πηγές
* "Έγκυκλοπαίδεια Πάπυρος Λαρούς Μπριτάννικα" τομ.13ος, σελ.311.

 

Κατηγορία:Μετεωρολογικά όργανα